Robert D. Levin
Robert D. Levin, f. 1947, amerikansk pianist og komponist. Robert D. Levin har vakt international opmærksomhed for sin bearbejdelse af F.X. Süssmayrs fuldstændiggørelse af Mozarts Requiem K 626 (udgivet 1993) og for sine tilføjelser til hans ufuldendte Messe i c-mol K 427 (udgivet 2005).
Robert D. Levin har desuden på opfordring af John Eliot Gardiner skrevet stemmer til ukomplet overleverede kantater af Johann Sebastian Bach.